Kungiyar kare hakkin mata ta yi kira da a sako 'yan matan da aka sace a wata jiha dake arewa maso gabashin Nigeria - china radio international
Kungiyar kare hakkin mata ta yi kira da a sako 'yan matan da aka sace a wata jiha dake arewa maso gabashin Nigeria
2014-04-24 15:32:29 cri
Kungiyar kare hakkin mata dake jihar Borno, wace ke arewa maso gabashin Nigeriya, sun kara yin kira akan kungiyar Boko Haram da su sako sauran 'yan mata 230 da suka sace daga wata makaranta.
Matan da ke kungiyar kare hakkin mata ta Baobab, sun bukaci kungiyar ta Boko Haram ta sallamo 'yan matan dake makarantar sakandaren gwamnatin 'yan mata ta Chibok ba tare da gindaya wani shinge ba.
Kakakin Kungiyar Hauwa Biu, ta shaidawa wani taron manema labarai a Maiduguri, fadar gwamnatin jihar Borno cewar, sace 'yan matan da 'yan kungiyar Boko Haram suka yi wani abu ne da ya sabawa yancin 'yan matan.
Hauwa Biu ta jaddada cewar, yin awon gaba da 'an matan, aikata laifi ne ga bil adama, kuma kamar yadda tace matan jihar Borno suna kira da babbar murya akan 'yan Boko Haram da su sako illahirin 'yan matan dake hannnun su, ba tare da sun cutar da su ba.
Biu, ta yi kira akan jami'an tsaro da su yi amfani da makamai na zamani domin gano takamaiman wurin da masu sace 'yan matan suke zaune, domin gudanar da aikin ceto ba tare da wata matsala ba. (Suwaiba)
v 'Yan mata sama da 40 ne suka kubuta daga hannu 'yan Boko Haram 2014-04-20 16:23:18
v Amurka ta gargadi 'yan kasarta mazauna Najeriya a lokacin bikin Easter 2014-04-18 15:45:06
v Rundunar sojan Najeriya ta ceto 'yan mata 107 wadanda aka yi garkuwa da su a jihar Borno 2014-04-17 15:47:59
v Hukumar NEMA ta Najeriya ta ce sama da mutane dubu 250 suka rasa muhallansu saboda rikicin Boko Haram 2014-03-30 15:21:17
v Nigeria ta bukaci taimakon MDD wajen yaki da Boko Haram 2014-03-28 17:03:18
v Mayakan Boko Haram da dama sun mutu sakamakon samame ta sama, in ji rundunar sojojin Najeriya 2013-12-15 16:20:24